I. Gašparovič, poslanec: (2002-04-04):
I. Presperín, podpredseda NR SR: Ďakujem. Pani poslankyňa Tóthová trvá na svojom návrhu. Prosím, hlasujte o jej návrhu. Hlasujte. (Hlasovanie.) Prítomných 117 poslancov, za 43, proti 38, zdržalo sa 22, nehlasovalo 14. Konštatujem, že procedurálny návrh pani poslankyne Tóthovej nebol schválený. Spoločným spravodajcom bol pán poslanec Ľudovít Macháček. Prosím, uveďte hlasovanie. Ľ. Macháček, poslanec: Ďakujem pekne. Vážený pán predsedajúci, vážené kolegyne, vážení kolegovia, z uznesení výborov Národnej rady Slovenskej republiky uvedených v bode III spoločnej správy a z uznesenia gestorského výboru, ktorý prerokoval návrh 19. marca 2002, v zmysle uznesenia č. 739 odporučil gestorský výbor Národnej rade Slovenskej republiky hlasovať podľa § 90 ods. 5 rokovacieho poriadku osobitne o každej pripomienke prezidenta Slovenskej republiky, tak ako sú uvedené v časti III rozhodnutia prezidenta Slovenskej republiky z 8. marca 2002. Pán prezident mal pripomienky dve, jedna bola vecného charakteru, druhá bola pripomienka k účinnosti zákona. Vecná pripomienka bola alternatíva č. 1, alternatíva č. 2. Druhá pripomienka znela v čl. II: „Tento zákon nadobúda účinnosť 1. mája 2002.“ Vážený pán predsedajúci, budeme hlasovať o prvej alternatíve bodu 1. Gestorský výbor ju odporúča neschváliť. I. Presperín, podpredseda NR SR: Páni poslanci, chcem pripomenúť, že na prijatie zákona vráteného prezidentom Slovenskej republiky podľa čl. 102 písm. o) ústavy je potrebný súhlas nadpolovičnej väčšiny všetkých poslancov, t. j. podľa čl. 84 ods. 3 Ústavy Slovenskej republiky. V súlade s § 37 ods. 2 zákona o rokovacom poriadku v takomto prípade Národná rada môže schváliť pozmeňujúci a doplňujúci návrh len touto väčšinou, v tomto prípade 75 hlasmi, pretože pán poslanec Kandráč sa vzdal poslaneckého mandátu. (Hlasy z pléna.) Prosím, tak 76. Hlasujte, prosím. Hlasujeme. Hlasujte. Odporučenie gestorského výboru je neschváliť návrh. Hlasujte, prosím, o tomto prvom návrhu, ktorý predložil pán spoločný spravodajca. (Hlasovanie.) 122 prítomných, 46 za, 50 proti, 23 sa zdržalo, 3 nehlasovali. Návrh nebol schválený. Ďalej. Ľ. Macháček, poslanec: Dávam hlasovať o alternatíve č. 2 bodu 1 s odporúčaním gestorského výboru neschváliť ju. I. Presperín, podpredseda NR SR: Hlasujeme o tomto návrhu, ktorý predložil pán spoločný spravodajca. Hlasujte. Hlasujte, prosím. Hlasujeme. (Hlasovanie.) 122 prítomných poslancov, len 30 je za, 42 je proti, 42 sa zdržalo, 8 nehlasovalo. Tento návrh nebol schválený. Ďalej. Ľ. Macháček, poslanec: Dávam hlasovať o bode 2, o pripomienke č. 2 s odporúčaním gestorského výboru schváliť ju. I. Presperín, podpredseda NR SR: Hlasujeme o tomto návrhu, ktorý predniesol pán spoločný spravodajca s odporučením gestorského výboru návrh schváliť. (Hlasovanie.) 123 prítomných, 119 za, nikto proti, nikto sa nezdržal, 4 nehlasovali. Tento návrh bol schválený. O všetkých návrhoch sme hlasovali? Ľ. Macháček, poslanec: Ďakujem. Hlasovali sme o všetkých návrhoch pána prezidenta. Vážený pán predsedajúci, dajte, prosím, hlasovať o posunutí zákona do tretieho čítania. I. Presperín, podpredseda NR SR: Dávam hlasovať o tomto návrhu pána spoločného spravodajcu. Hlasujte, prosím. Hlasujte. Hlasujeme. (Hlasovanie.) Prítomných 124 poslancov, za 118, proti nikto, zdržalo sa 5, nehlasoval 1. Návrh bol schválený. Pristúpime teda k tretiemu čítaniu o tomto vrátenom zákone. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nikto. Vyhlasujem teda rozpravu za skončenú. Budeme hlasovať o vrátenom zákone ako o celku, či Národná rada Slovenskej republiky v súlade s čl. 84 ods. 3 Ústavy Slovenskej republiky uvedený zákon po opätovnom prerokovaní schvaľuje. Hlasujte, prosím. (Hlasovanie.) Prítomných 123 poslancov, za 112, proti 2, zdržalo sa 6, nehlasovali 3. Konštatujem, že Národná rada Slovenskej republiky po opätovnom prerokovaní schválila zákon, ktorým sa mení zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 276/2001 Z. z. Ďakujem, pán spoločný spravodajca. Ľ. Macháček, poslanec: Ďakujem, príjemný deň. I. Presperín, podpredseda NR SR: Pokračujeme hlasovaním v druhom čítaní o návrhu poslancov Národnej rady Slovenskej republiky Ladislava Orosza a Antona Hoffmanna na vydanie zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky (tlač 1337). Spoločným spravodajcom bol pán poslanec Peter Kresák.